Lada Vesta

Lada Vesta er en kompaktbil fra russiske Lada. Bilmodellen ble vist på Moscow Motor Show i 2014. Bilen, som er en fire-dørs sedan, er designet av den britiske designeren Steve Mattin og skal erstatte Lada Priora. I oktober 2015 prøvekjørte Vladimir Putin en lime-grønn Lada Vesta i Sotsji.

Produksjonen av Lada Vesta startet 25. september 2015. Den første masseproduksjonen av Lada Vesta var en modell på Comfort-utstyrsnivå med en 1,6-liters motor og manuell girkasse. Salget startet 25. november 2015. Bilen er en av bilprodusentens flaggskipsmodeller.

En sportsbilversjon, Lada Vesta TC1, debuterte i WTCC i mars 2015.

Referanser

Vesta
Bilmodeller introdusert i 2014